
                    УТВЪРДИЛ: /п/
АДМ.РЪКОВОДИТЕЛ-ПРЕДСЕДАТЕЛ

ДЛЪЖНОСТНА  ХАРАКТЕРИСТИКА
НА

СЪДЕБЕН СЕКРЕТАР

Съдебен секретар - Длъжност от Раздел II - Специализирана администрация, съгласно Класификатор на длъжностите в администрацията на съдилищата на основание чл. 341 от ЗСВ

Код по НКПД - 3343 3004


I. Изисквания за заеманата длъжност
За длъжността Съдебен секретар се назначава лице, което:
· е пълнолетен български гражданин;
· има завършено средно образование;
· не е осъждано на лишаване от свобода за умишлено престъпление от общ характер;
· не е поставен под запрещение;
· не е лишен от правото да заема определена длъжност;
· не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително;
·  не е едноличен търговец, неограничено отговорен съдружник в търговско дружество, управител или изпълнителен член на търговско дружество, търговски пълномощник, търговски представител (прокурист), ликвидатор или синдик;
·  не е съветник в общински съвет;
· не е народен представител;
· не заема ръководна или контролна длъжност на национално равнище в политическа партия
· не работи по трудово правоотношение при друг работодател, освен като преподавател във висше училище;
· не е адвокат, нотариус, частен съдебен изпълнител и не упражнява друга свободна професия.
II. Основни функции
Съдебният секретар изпълнява дейности по подготовката на делата за разглеждане в съдебни заседания; изготвя и прилага към делото протоколи от съдебни заседания; подготвя формуляри, графици и др. документи.
III. Основни длъжностни задължения
1. Да съставя протоколи от открити съдебни заседания.
2. Да изготвя и поставя списъци за реда и часовете на разглеждане  на делата пред  съдебните
зали или на Информационните  табла. 
3. Да подрежда по реда на постъпването книжата от заседанията и ги номерира.
4. Да изпълнява разпорежданията на съда, постановени в откритите, закритите и разпоредителните заседания.
5. Описва в срочните книги и в автоматизираната деловодна програма данни по проведените съдебни заседания (състав на съда, докладчик, прокурор, причина и дата за отлагане разглеждането на делото) и предава същите обработени след съдебното заседание в деловодствата.
6. Да съставя документи за изплащане на определени суми за възнаграждение и разноски на експерти, свидетели, съдебни заседатели и други по определените образци.
7. Да съставя списък на лицата за призоваване в съда след първото по делото заседание, на които отбелязва кога и къде са изпратени призовките и съобщенията, или отразява начина на уведомяването им.
8. Най-малко 10 дни преди заседанието да проверява връчването на призовките и другите книжа по делото и докладва резултата на съдията-докладчик.
9. В тридневен срок от съдебното заседание да изготвя призовките по отложените дела и отразява резултата в книгата за откритите заседания.
10. Да изготвя писма до различни инстанции, в изпълнение на разпорежданията на съда от открити и закрити заседания.
11. В срока за изготвяне на протокола да предава обявените за решаване дела на съдията-докладчик, а отложените, прекратените и с изготвени актове дела - в деловодството.
12. Да вписва глоби, наложени с протоколно определение.
13. Участва в изготвянето на статистически сведения и справки.
14. При отсъствие на съдебен служител, заемащ същата длъжност, го замества в изпълнение на служебните му задължения.
15. Заедно с останалите съдебни служители, взема участие при координиране на съдебната работа, свързана с изпълняваните функции и задължения.
16. Участва при обучението на нови съдебни служители, заемащи същата длъжност, въвежда ги в работата, разяснява и отговаря на техни въпроси, свързани с изпълнение на служебните им задължения.
17. При изпълнение на възложените задачи, не се допуска закъснения, забавяне или други отклонения.
18.  Осъществява
връзки  с  всички
служби
на администрацията на съда.
19.  Да изпълнява всички други задължения, посочени в Правилника за администрацията в съдилищата.
20. Да изпълнява и други функции възложени от административния ръководител и съдебния администратор.
IV. Отговорности
1. Отлични умения и познания по общи деловодни техники, на съвременни офис-процедури, работа със стандартно офис-оборудване, отлични познания по стилистика, правопис, граматика и пунктуация.
2. Носи отговорност за точното и качествено изпълнение на утвърдените с настоящата длъжностна характеристика задачи.
3. Носи отговорност за получената и пренасяна документация. При повреждане, загубване или изчезване на документи незабавно уведомява съдебния администратор.
4. Носи отговорност за опазване на получената служебна информация, както за спазване на Етичния кодекс и вътрешните правила, утвърдени от административния ръководител.
5. Носи отговорност и докладва на прекия си ръководител всички установени в процеса на работата административни слабости, пропуски и нарушения, които биха създали предпоставки за корупция, измами и нередности.
6. При служебна необходимост е длъжен да изпълнява служебните си задължения и извън работно време.
7. Задължава се да пази като служебна тайна сведенията, които са станали известни в кръга на службата и засягат интересите на гражданите, на юридическите лица и на държавата.
V. Организационни връзки
Длъжността съдебен секретар е изпълнителска. Съдебният секретар е пряко подчинен на съдебния администратор и административния ръководител. Има непосредствени взаимоотношения със съдебните служители и съдиите. Има вътрешни и външни професионални контакти с органи и организации в кръга на изпълняваните функционални задължения.
Запознат с длъжностната характеристика:

                                            /…………………………………/

Дата:……………….

РЕПУБЛИКА БЪЛГАРИЯ


ОКРЪЖЕН СЪД – ПЕРНИК

